
1  anclem  mihi,  quam  per  tot  annos 
adfectavi,  metam  contingere  clatur.  Pa¬ 
gellas  has  publici  juris  faciens,  ulti¬ 
mum  legi  scholasticae  solvo  vectigal. 
De  Metrorrhagia  scribens  Synopsin  flu¬ 
xus  menstrui  physiologici  omittere  no¬ 
lui,  valdopere  enim  convictus  sum, 
quod  cjuivis  medicus  rationalis  de  mor¬ 
bo  aliquo  cogitans  meditansque  at 
normalem  organorum,  functionumque 
vitalium  labe  adfectarum  statum  simul 
animadvertere  debeat,  ut  eo  clarius 
aberrationes  naturae  perspectas  habere 
possit. 


Contuli,  comparavi,  unum  alterum- 

I 

que  de  hac  materia  volvi  revolvique 
librum,  sed  nullibi  adeo  concinne  et 
tam  solido  ordine  systematico  mor¬ 
bum  hunc  pertractatum  inveni ,  quam 
in  opere  summopere  venerandi  Prae¬ 
ceptoris  mei  Domini  Consiliarii  Bi- 
schoff,  hinc  factum  est  fateri  equi¬ 
dem  non  erubesco ,  quod  illius  monita 
in  rem  meam  converterim,  in  parte 
praecipue  therapeutica.  Caeterum  ju¬ 
veniles  meas  velis  respicere  vires,  acu¬ 
to  ne  secer  unqui.  Vale 


- , — I - 


■  s  '?• 

]  a  p  u  t  I. 

Fluxus  menstrui  synopsis  physiologica. 


§.  i- 

Solam  animal ,  quod  sanquinem  sine  morbo  et 
ad  certas  periodos  ex  lege  naturae  profundit,  hu¬ 
mana  est  foemina.  Haec  utero  maturo,  sex  circi¬ 
ter  per  lustra  imposita  est  dira  conditio  ;  ac  si  ali¬ 
quam  hic,  coeli,  corporis  et  animi,  rationis  vi¬ 
vendi  diversitas,  vel  temporis,  quo  menstrua 
excretio  compareat,  ac  cesset,  vel  mensurae,  qua 
cruentum  hoc  tributum  foemina  persolvet,  differen¬ 
tum  concedit;  sors  tamen  aequalis  ubique  terra¬ 
rum  hunc  sexum  regit. 

§•  2. 

Quem  sanquinis  fluxum  cum  Aristotele  veteres 
in  animalibus  antropomorphis ,  in  simiis  scilicet  9 
aliisqie  domesticis  animalibus  observasse  sibi  visi 
sunt ,  probabiliter  jam  ab  Hallero  ad  furoris  ve- 
nerei  effectum  reducitur.  Nec  tamen  in  omnibus 
gentibus  rato  quodam  ordine  eodemque  modo 
cruentus  hicce  cernitur  fluxus ,  arcticis  populis 
rarior  est,  et  aestate  solum  fere  observandus,  tro¬ 
picis  autem  maturius  instat,  prius  etiam  cossans: 
praecocius  etiam  pubescunt  delicatiores  puellae  mag- 

narum  urbium  luxu  emollitae,  multo  serius  rusticae 
corpore  rigido  et  parum  irritabili.  Sub  temperato 
coelo  puellae  tredecim  aut  quatuordecim  annos 
natae  prima  hujus  menstrui  cursus  molimina  ex¬ 
periri  solent,  recurrit  autem  in  sanis  quovis  mense 
ad  quadragesimum  quintum  vel  quinquagesimum 
usque  annum;  quo  primum  turbari  dein  vero  pe¬ 
nitus  deficere  solet.  Quae  utero  gestant  destitutae 
esse  eo  fluxu  consuescunt,  in  rarioribus  exemplis 
sanquinis  abundantiam  denotantibus  ad  medium 
saltem  gravididatis  tempus  super  esse,  frequentius 
in  lactantibus  recurere  solet. 

§•  3. 

Solent  autem,  dum  instat  is  fluxus,  praecedere 
varia  phaenomena  tum  impulsi  fortius  sanquinis 
in  has  partes,  tum  turbati  generarim  circuitus,  tum 
etiam  adfectarum  partium  vicinarum.  Frequentissi- 
mus  est  humoris  seroso  -  albidi  fluxus  in  puellis 
tenerioribus  ante  menstrui  sanquinis  cursum ,  qui 
etiam  postea  nonnunquam  nunciari  illo  solet.  Dolo¬ 
res  lumborum  et  crurum,  lassitudo  tantum  non 
semper  menstrui  fluxus  praenuncii  a  sinubus  veno¬ 
sis  ossis  sacri  et  vertebrarum  lumbalium  sanquine 
turgidis,  atque  a  nervis  sacralibus  et  lumbalibus 
adfectis  oriuntur.  Colici  etiam  dolores  indicsnt  ab¬ 
undantem  in  hypogastricis  vasis  sanquinem ,  et 
plexuum  mesentericorum,  cum  quibus  nervi  uteri¬ 
ni  cohaerent,  adfectionem. 

Accedunt  imi  ventris  inflatio  ,  et  calidi  humo¬ 
ris  quasi  in  pudenda  depluentis  sensus.  Tum  vero 
magis  universalia  :  turgor  vasorum,  maculae  rubrae, 
aut  exanthemata,  pulsus  concitati  irregularisque 

noctes  vel  insomnes  ,  vel  insomniis  expeditae,  ca¬ 
pitis  dolores,  vertigines,  et  hallucinationes  sensuum. 

§*  4 

Quibus  praegressis  stillare  incipit  e  vasis  et 
uteri  et  ipsius  vaginae  sanquis  vel  purus  fioridus- 
que,  vel  parum  serosus,  vel  etiam  spissior,  et 
nonnihil  lividus  ,  qui  et  in  sanis  virginibus  nescio 
quid  singularis  olere  solet  et  celeriter  corrumpi: 
unde  licet  venenatum  habere  eum  sanquinem  su¬ 
perstitiosum  sit,  negari  tamen  nequit,  halitus  quos¬ 
dam  simul  emitti  qui  in  distans  agere  et  fer  m  en. 
tationem  vini  aut  cerevisiae  producere  possunt. 
Quod. viri  fide  d  igni  uti  etiam  Curtius  Sprengel 
non  semel  experti  fuerint,  probabile  est  in  eo  san- 
quine  aliquid  excrementicii  evacuari. 

Solet  autem,  si  valetudo  optima  est,  perqua- 
tuor  dies  continuos  noctu  minus  stillare  tantum 
sanquinis  ut  paulo  ultra  sex  uncias  pondus  totius 
semel  excreti  sanquinis  aestimaveris.  Quo  quidem 
fluxu  et  infirmantur  vires  ,  et  habitus  faciei  livoris 
aliquid  adipiscitur. 

§•  5. 

Fontes  illius  fluxus  haud  ab  omnibus  iidem 
ponuntur.  Arterias  quidem  certe  capillares  e  villis 
sanquinem  fundere  persuadeor,  cum  a  Boerhavii 
inde  temporibus  saepius  manifeste  visa  fuerit  ea 
origo. 

Quae  arteriae  licet  et  in  hoc  viscere  continuo 
in  venulas  transeant,  patuli  tamen  sunt  earum  fines 
in  villis  massa  laxissima  cellulosa  clausis,  e  qui¬ 
bus  sine  laceratione  ob  impetum  majorem  sanqui¬ 
nis  expeditus  effluere  potest.  Nec  recte  hoc  mihi 

affirmanti  opposueris  cordis  imperium  nullum  esse 
in  menstruo  cursu,  aut  periculum  majus  imminere, 
si  arteriae  fuderint  illum  cruorem ,  quando  quidem 
arteriae  capillares  cordis  imperio  subjectae  non 
sunt,  neque  sanquinis  ex  iis  cursus  adeo  hominem 
praecipitat  ac  ex  arteriis  rubris.  Accedit  in  secunda 
valetudine  floridum  esse,  nec  atrum  aut  lividum 
sanquinem  qualem  in  venis  stagnantem  facilius  in¬ 
veneris.  Denique  etiam  concipi  tantus  sanquinis 
fluxus,  qui  in  plethoricis  mire  saepe  abundat,  ne¬ 
quit,  si  e  solis  venarum  ramulis  proficiscitur.  Uteri 
autem  eaedem,  quae  vaginae  partes  in  hac  san¬ 
quinis  effusione  esse  videntur.  Exprimi  enim  san- 
quis  e  villis  uteri  potest,  et  interceptis  menstruis 
turgent  uteri  vasa,  et  e  cicatrice  caesareae  sectio¬ 
nis  viderunt  nonnulli ,  alii  e  prolapso  inversoque 
utero  sanquinem  manifeste  stillare.  Neque  tamen 
vaginae  sua  deroganda  est  pars  cum  et  ex  ejus 
vasis  viderimus  sanquinem  menstruum  pluere,  alii 
etiam  observaverint  resecto  penitus  utero,  super¬ 
stitem  tamen  eum  fluxum  fuisse. 

§•  6. 

Cogitate  meditateque  hunc  sanquinis  fluxum 
periodicum  perpendentibus,  occurit  principio  incre¬ 
mentum  uteri  et  ovariorum  in  pubescentibus  puel¬ 
lis  manifestum,  quo  fit,  ut  uterus  anteafere  carti¬ 
lagineus  ac  cum  reliqno  corpore  magis  cohaerens, 
jam  melius  evolvatur,  sanquinis  plus  recipiat,  et 
functionibus  suis  aptus  fiat.  Atque  observationibus 
constat  unius  modi  antea  substantiam  dum  menstrua 
instant  ac  fluunt  in  disparia  secedere  strata,  quo¬ 
rum  interius  rubicundum  leviterque  inflammatum 

est ,  inflammatae  etiam  interdum  tubae  bestiarum 
primo  furore  venereo  concitatarum.  Sensus  quo¬ 
que  jam  nascuntur  occulti,  cum  nervis,  sanquis 
irruens  inconsuetos  stimulos  importet.  Quo  fit  ut 
formetur  etiam  centrum  actionis ,  quod  inquovis 
organo  activo  nascitur,  a  fundo  enim  uteri  inde 
deorsum  procedit  contractio ,  qua  sanquinis  guttae 
e  vasis  exprimuntur ,  similes  nonnunquam  dolores 
accedunt,  qui  in  parturientibus  occurrunt.  Et  ipsa 
voluntatis  sensatio  novo  et  insueto  modo  vel  ca¬ 
stissimas  puellas  commovens,  argumenti  satis  est, 
hoc  sanquinis  impetu  uterum  sensim  functionibus 
adsuefieri,  licet  manifestum  fibrarum  et  mediae 
substantiae  cellulosae  discrimen  in  virgineo  utero 
nunquam  adpareat.  Pertinet  huc  etiam  Denmani 
observatio  de  membranae  deciduae  quadam  specie 
in  utero  menstruum  fluxum  emittente,  et  vulgaria 
alia  de  facillima  conceptione  proxime  a  menstruo 
cursu. 

§.  7, 

Haud  exigui  momenti  ad  illustrandam  hanc 
rem  esse  arbitror  Wintringhami  computationem, 
qua  invenit  arterias  muliebris  corporis  minori  ro¬ 
bore  gaudere,  magisque  ad  venosam  indolem  ac¬ 
cedere:  esse  enim  rationem  aortae  descendentis  in 
ariete  ad  robur  ejusdem  arteriae  in  ove  ut  1100: 
1000;  et  eandem  arteriam  semet  habere  ad  venam 
cavam  in  ariete  ut  1238:  1000,  in  ove  1166  :  1000, 
unde  comprobatum  est,  minus  esse  robur  ateria- 
rum,  minusque  earum  et  venarum  discrimen  in 
foeminis  quam  in  maribus.  Capaciorem  etiam  esse 
■arteriam  descendentem  in  ove  quam  in  ariete  ra~ 

tione  1105:  1000,  quod  quam  necessarium  sit,  et 
idoneum  e  majori  pelvis  ambitu,  ac  capacioribus 
organis  muliebribus  luculenter  patet.  Itaque  et  ma¬ 
jor  sanquinis  abundantia  in  aorta  descendente,  et 
viscerum  generationi  dicatorum  manifestior  ea  aeta¬ 
te  evolutio,  et  laxitas  arteriarum  expediunt  san¬ 
quinis  eum  cursum. 

§.  8- 

Quibus  causis  accedit  arteriarum  uterinarum 
multiplex  plicis  gyrisque  serpentinis  convolutio  , 
qua  tardatur  sanquis,  nec  illico  in  venas  recipitur, 
eo  minus  huic  negotio  aptas,  quo  minor  est  arte¬ 
riarum  ad  easdem  ratio.  Retentus  igitur  in  mini¬ 
mis  ramulis  sanquis,  priusquam  novae  irruant  un¬ 
dae  tantum  abest  ut  protinus  effluere  possit,  ut 
potius  humor  albus  mucosus  in  puellis  excernatur, 
donec  novo  impetu,  majore  etiam  sanquinis  copia 
parata  cancellos  perruperit,  arterias  capillares  im¬ 
plens  ac  ex  his  tandem  secernendus.  Ex  quo  in- 
teliigitur  neque  arterias  rumpi,  neque  e  collecto 
in  sinubus  uteri  venosis  sanquine  fluxum  hunc  ex¬ 
ponendum  esse,  sed  ex  arteriarum  aucta  capaci¬ 
tate  et  transitu  ejusdem  in  vasa  capillaria. 

§♦  9* 

Fluxus  menstrui  periodicae  vices  a  systematis 
gangliorum  imperio  dependet,  hocce  enim  syste¬ 
ma  nervosum  in  majori  nexu  cum  periodica  influ- 
xuum  cosmicorum  actione  esse  videtur.  Ganglio¬ 
rum  vis  in  producendo  eo  cursu  potest  et  inde  de¬ 
clarari,  quod  puellae,  quibus  menstruus  fluxus  im¬ 
minet  ,  expeditius  a  magnetismo  animali  adfician- 
tur,  et  nonullae  per  se  somnambulae  fiant.  Huc 


quoque  facit  praeceps  earum  status,  quibus  febre 
nervosa  occupatis  menstrua  fluere  incipiunt ,  ac 
recursus  morborum  facillimus ,  si  convalescentes 
mensibus  purgantur. 

§.  10. 

Lochia  sub  partu,  et  post  foetus  exclusionem 
fluunt,  quae  sanquinem  primo  cum  liquore  amnii, 
dein  cum  membranarum  frustulis,  humoribusque 
mucosis  mixtum,  mox  vero  magis  purum  since¬ 
rum  que  referunt* 

§•  13; 

His  legibus  physiologica  seu  sana,  foeminis 
circumscribuntur  profluvia  cruenta;  sed  frequenter 
a  recto  haec  tramite  aberrant ,  atque  nunc  ordine 
perverso  incedunt ;  nunc  penitus  ac  debitum  aetatis 
ante  terminum  deficiunt;  nunc  vero  et  copia  et 
impetu  majore  praecipitant;  vel  diutius  ac  par  est, 
continuant ,  et  latice  vitali  systema  vasorum  ex¬ 
hauriunt.  Easdem  haud  raro  causas  contraria  salu¬ 
tis  haec  vitia  agnoscunt;  nunc  vero  modo  fluxus 
cruentos  ex  utero  vaginaque  morbosos  describi¬ 
mus,  et  in  potissimas  istorum  differentias  inqui¬ 
rimus. 

Caput  II. 

Conspectus  pathologicus  Metrorrhagiae. 

§.  12. 

Sub  nomine  Metrorrhagiae  (Haemorrhagiae 
uteri ,  sanquifluxus  uteri)  intelligimus  fluxum  san- 
quinis  ex  utero  praeter  sanitatis  leges  exortum,  in 
statu  gravido  et  etiam  in  non  gravido. 


Quia  vero  fluxus  sanquinis  menstruus  atque 
periodicus,  uti  et  fluxus  Lochiorum,  ad  statum 
uteri  normalem  pertinent,  tunc  solummodo  fluxus 
hi  morbosum  praeseferunt  characterem,  dum  aut  non 
recto  apparent  tempore,  aut  vero  respectu  quan¬ 
titatis  atque  qualitatis  a  sanitatis  tramite  aberrant. 

§.  13. 

Vasa,  quae  in  tali  casu  sanquinem  fundunt, 
m  utero  et  in  vagina  distributa  sunt,  multo  qui¬ 
dem  rarius  e  vagina,  quam  ex  utero  sanquis  fluit, 
nonnunquam  autem  tam  vagina  quam  ipse  uterus 
simul  sanquinis  scaturiginem  sistunt,  ambae  enim 
hae  partes  unum  tantum  constituunt  organon ,  va¬ 
saque  earum  anastomosi  inter  se  junguntur. 

Diagnosis  Metrorrhagiae  in  genere  difficilis 
non  est,  sanquis  enim  in  plerisque  casibus  rivo 
manifesto  effluit  (Metrorrhagia  aperta);  et  raro 
tantum  in  utero,  imo  et  in  cavo  abdominis  colli¬ 
gitur,  nec  apertum  formare  valet  torrentem  (Me¬ 
trorrhagia  occulta). 

Ubi  grumi  sanquinei,  vel  caput  foetus,  vel 
placenta  praevia,  vel  spamus  orificium  uteri  obtu¬ 
rant,  vel  ubi  funiculus  umbilicalis  intra  ovi  huma¬ 
ni  membranas  laceratur  clandestinus  in  utero  san¬ 
quinis  fluxus  exoritur;  dum  vero  ipse  rumpitur 
uterus  occulta  haemorrhagia  in  cavo  abdominis  in¬ 
sidias  struit. 

Attamen  occulta  etiam  talis  Metrorrhagia  co¬ 
gnosci  potest  ex  causis  praecedentibus,  plerumque 
externis  iisque  violentis;  e  dolore  obtuso  in  plaga 
effusionis  residente,  majusque  sensim  incrementum 

capiente  ;  e  prominentia  regionis  uteri  sensim  exor¬ 
ta;  e  notis  depletionis  symptomatibus;  denique 
ex  in  vestigationis  resultatis,  saepe  enim  investi¬ 
gatione  impedimentum  aperti  fluxus  reperitur, 

§.  15» 

Quemadmodum  in  aliis  haemorrhagiis ,  ita 
etiam  in  Metrorrhagia  symptomata  adesse  solent 
morbo  huic  praecedentia  morbum  comitantia ,  et 
quae  illum  denique  sequuntur. 

Sequentes  Metrorrhagia  (activae  tamen  solum¬ 
modo  indolis)  agnoscit  atque  praemittit  prodro¬ 
mos:  sanquinis  in  partibus  genitalibus  congesti 
phaenomena ,  uti  gravedinis  sensus  in  extremitati¬ 
bus  inferioribus,  pressionem,  tensionem,  dolo¬ 
remque  in  regione  sacrali,  frequentem  mingendi 
necessitatem,  ardoris  sensum  sub  urinae  missione, 
calorem  et  intumescendam  abdominis,  tumentes 
aliquantum  externas  partes  genitales,  pruritum  in 
perinaeo  uti  et  in  labiis  pudendis  atque  in  ano  ; 
nonunquam  etiam  in  amoenam  dolorificamque  sen¬ 
sationem  uti  et  tuberosas  intumescendas  in  utris¬ 
que  mammis,  et  excretionem  e  genitalibus  humo¬ 
ris  seroso  —  lymphatici  brevi  ante  Metrorrhagiae 
invasionem  in  conspectum  venientem.  - —  Accedunt 
frequenter  motus  febriles,  horripilationes  atque  ca¬ 
lores,  coenesthesis  alienata,  lassitudo  spontanea, 
anxietas,  siccitas  oris,  sitis,  pulsus  frequens,  ali¬ 
quando  et  nausea  et  vomitus*  Saepe  quoque  venae 
haemorrhoidales  tumentes  dolent,  et  venter  occlu¬ 
ditur;  impatientes  et  inquieti  redduntur  animi; 
nonnunquam  vertigo,  visus  obnubilatio  et  adfectio- 
nes  spasmodicae  se  insinuant,  Interim  in  sat  mul- 

tis  praevia  haec  desunt  symptomata,  et  sanquis 
haud  raro  ex  utero,  jam  saepius  purgato,  ut  aliis 
ex  partibus  sine  turbis  conspicius  fugam  orditur, 

§.  16. 

Comitantur  hos  ex  utero  fluxus  immodicos  vi¬ 
rium  imbecillitas,  faciei  pallor,  oscitatio*  Distin- 
quimus  vero  duas  hic  aberrationes : 

1)  respectu  quantitatis :  sanquis  effusus  ab  ali¬ 
quot  unciis  plurium  librarum  pondus  assequi 
potest,  nec  non  sanquis  ex  vasis  suis,  naturae 
praeter  leges,  aut  placide  destillat,  aut  jugiter 
effluit,  aut  cum  impetu  praecipitat; 

2)  respectu  qualitatis  sanquinis  effusi  observa¬ 
mus  eum  nunc  laete  rubrum  floridumque,  mox 
in  grumos  coactum,  atrum,  male  olentem,  prae¬ 
terea,  ubi  vitia  uteri  adsunt  topica,  cum  muco, 
sanie,  vel  pure  mixtum* 

§•  17. 

In  specie  autem  symptomata  Metrorrhagiam 
comitantia  ex  diversa  morbi  hujus  origine,  diversa 
esse  debent ,  uti  : 

l)  In  Metrorrhagia  per  secretionem  sanquinis 
exorta  (quae  inter  alias  species  rarissime  occur¬ 
rere  solet)  congestiones  versus  partes  genitales 
prodromum  sistunt.  Primo  humor  serosus  fla¬ 
vescens  secernitur,  qui  sensim  rubrum  induit 
colorem,  donec  sanquinem  referat  floridum,  in¬ 
dolis  arteriosae.  Sanquis  placide  destillat,  jugi- 
terque  fluit,  nec  magna  ejus  est  copia;  sympto¬ 
mata  praevia  cessant,  sed  calores,  pruritus,  do¬ 
loresque  in  internis  genitalium  partibus  non  raro 
adhucdum  perseverant;  sanquis  rivo  manifesto 

effluit,  vel  vero  in  casu  quidem  rariori  in  utero 
in  coagulum  redactus  massas  format  carnosas  po¬ 
lypo  similes,  orificium  uteri  obturat,  reliquo¬ 
que  sanquini  viam  claudit.  Sub  hac  conditione 
dolores  quasi  ad  partum  enascuntur,  et  sic  san- 
quis  effusus  atque  retentus  eliminatur.  Finita 
tali  Metrorrhagia  multum  levaminis  aegra  per¬ 
sentit,  cutis  sicca  transpiratione  madere  incipit, 
sudor  dein  prorumpit  benignus  somnusque  ad¬ 
volat  reficiens.  Neque  tamen  a  redeunte  proflu¬ 
vio  sanquinis  tuta  praedicari  potest  aegra,  do¬ 
nec  dolores  omnes,  omnesque  sensus  morbosi 
in  partibus  genitalibus  non  cessaverint,  pulsus- 
que  indicium  inflammatorium,  duritiem,  fre- 
quentiamqne  non  amiserit, 

2)  Metrorrhagia  per  anastomosin  universali  ad- 
fectione  spastica  se  manifestat,  spastica  haec  ad- 
fectio  profluvio  sanquinis  praecedit,  illudque 
comitatur.  Sensus  frigoris  cum  calore  alternan¬ 
tes  prodromum  sistunt,  accedunt  dein  motus  fe¬ 
briles,  frigus  corporis,  cutis  contractio,  sanqui¬ 
nis  congestiones  inter  caput  et  uterum  alternan¬ 
tes,  facies  inflata  rubra  atque  calida,  tinnitus 
aurium  ,  oculorum  scintillae ,  dolores  capitis 
praementes  extremitatum  frigus  praecipue  infe¬ 
riorum;  saepius  etiam  facies  pallida  collapsa  et 
frigida,  nec  non  dolores  tdnsionesque  in  regione 
lumbali  atque  sacrali ,  abdominis  intumescentia, 
dolores  pungentes  per  intestinum  rectum  et  pe- 
rinaeum  transeuntes.  Pulsus  est  parvus,  con¬ 
tractus,  irregularis,  intermittensque*  Quo  pro¬ 
pius  profluvium  instat  ,  eo  frequentiores  fiunt 

adfectiones  spasticae.  Phantasia  plerumque  est 
exaltata,  nonunquam  ad  delirium  usque,  irrita¬ 
bilitas  sensuum  externorum  magis  acuta,  raro 
tamen  etiam  obtusa ,  aegra  ipsa  admodum  sen¬ 
sibilis  stimulorumque  impatiens.  Variae  in  toto 
corpore  insequuntur  turbae  atque  molestiae,  uti 
palpitatio  cordis,  asthmatis  phoenomena,  car- 
dialgia,  nausea,  vomituritiones  et  ipse  vomi¬ 
tus.  In  internis  genitalium  partibus  dolores  ex¬ 
surgunt  trahentes  atque  tendentes  cum  nixu  at¬ 
que  calore;  congestiones  in  utero  cum  sympto¬ 
matibus  supra  enumeratis  magis  magisque  ad¬ 
augentur,  dum  corporis  partes  reliquae  omnes 
frigore  corripiuntur,  magnaque  aegram  molestat 
anxietas  et  inquietudo,  mox  tremores  sudores¬ 
que  frigidi  apparent.  Partes  genitales  externae 
sunt  humidae,  raro  calidae,  quae  tamen  non  tu¬ 
ment.  Sub  ipso  sanquinis  profluvio  symptomata 

haec  haud  remittunt,  imo  potius  majora  sem- 

> 

per  capiunt  incrementa.  Fluxus  sanquinis  uber 
rior  esse  solet  quam  ubi  synocha  vel  sanquinis 
secretio  metrorrhagiam  produxerunt  ,  et  quo 
vehementior  sanquinis  fluxus  eo  atrocius  phoe¬ 
nomena  spastica  caput  suum  extollunt.  In  gradu 
majori  extremitates  frigent,  sudores  prorumpunt 
frigidi,  spasmi  dirissime  saeviunt,  anxietas  ma¬ 
gna,  animi  deliquia,  sensuum  stupor,  loquela 
balbutiens,  status  soporosus,  omnia  denique 
depletiones  phaenomena. 
d)  Metrorrhagia  ex  paralysi  vel  formam  induit 
febrilem ,  uti  in  Metrorrhagia  putrida ,  vel 
vero  sine  febri  incedit  in  foeminis  habitu  laxo 

spongiosa  praeditis,  quarum  systema  vasorum 
in  abdonline  atonia  laborant,  vel  quae  partu  dif¬ 
ficili  debilitatae  sunt ,  denique  in  scorbuto  et 
Haemorrhoea  petechiali.  Dignoscitur  talis  Me- 
torrhagia  sat  facile  cum  nullos  praemittat  pro¬ 
dromos,  omniaque  symptomata  Haemorhagiae 
paraliticae  ostendit,  profluvium  nimis  largum 
esse  consuevit ,  phoenomena  etiam  apparent  de¬ 
pletionis,  ex  illis  denique  morbis  quibus  cum 
pari  passu  incedit,  et  quibus  symptomatico  mo¬ 
do  associatur. 

S-  18. 

Enumerata  illa  symptomata  Metrorrhagiam 
comitantur,  sequuntur  autem  eam  :  debilitas  totius 
corporis  ac  pallor,  pedum  erecto  corpore  tumor, 
hydrops  intercus,  vel  alius  universalis;  febris 
lenta,  atrophia,  ad  concubitum  generationem  im¬ 
potentia,  vel  ad  novas  haemorrhagias,  ad  frequen¬ 
tes ,  si  concipiunt,  abortus,  praedispositio. 

§•  iQ- 

Aliquando  sat  difficilis  est  questio,  num  eruor 
ex  utero,  forsitan  praegnante  ex  lege  menstrui, 
vel  morbi  propullulet?  Temporis  interim,  quo 
profluvium  cruentum  succedit  ratio  periodici,  phoe- 
nomenorum  graviditatis  praesentia  aut  defectus 
uteri  exploratio,  causarum,  symptomatum,  quae 
fluxum  praegressa  sunt,  vel  comitantur,  pondera¬ 
tio,  modus  ipse  quo  sanquis  descendit,  hic  lucem, 
vix  tamen  ubique  sat  fidam ,  accendunt* 

§■  20. 

Dividitur  Metrorrhagia: 

1.  Quoad  typum  in  intermittentem  mutabilem , 


vel  fixam?  dum  Metrorrhagia  certa  intervalla 
fixaque  invasionis  novae  tempora  observat,  om¬ 
ni  plerumque  recurrere  solet  mense,  quod  in 
illis  praecipue  fit  Metrorrhagiis ,  cpiae  fluxus 
menstrui  praematuri  aut  praeter  normam  largi, 
vel  ultra  justum  aetatis  tempus  se  protrahentis 
sequelae  sunt* 

2)  Quoad  vehementiam  et  durationem  admodum 
variabilem  hunc  cernimus  morbum,  Distinqui- 
mus  Stillicidium  Profluvium  et  Haemorrha¬ 
giam,  Nonunquam  per  plures  annos  perdurat 
Metrorrhagia,  dum  ejus  causae  permanentes  sunt 
e,  g.  vitia  genitalium  organica. 

3)  Quoad  complicationem  videmus  Metrorrhagiam 
simplicem  et  complicatam  e.  g.  cum  affectioni¬ 
bus  genitalium  localibus,  cum  polypis,  scirrho, 
carcinomate  etc.  cum  metritide,  quae  saepe 
Metrorrhagia  critica  judicatur  ;  cum  febre  putri¬ 
da,  et  cum  scorbuto,  in  quibus  morborum  formis 
Metrorrhagia  symptomatica  apparere  solet. 

4)  Respectu  characteris ,  seu  virium  vitalium  sta¬ 
tus,  Metrorrhagiam  activam  et  passivam  habe¬ 
mus;  illa  in  vasorum  sanquiferorum  praecipue 
arteriarum  functione  et  renisu  vitali  adaucto ; 
haecce  in  vasorum  sanquiferorum  debilitate, 
partium  solidarum  laxitate,  et  nisu  sanquinis  in 
dissolutionem  fundatur.  (§,  15  et  37.) 

5)  Quoad  causam  vario  modo  Metrorrhagia  di- 
•  spescitur ,  quod  inferius  ex  enumeratione  causa¬ 
rum  perspiciendam  erit. 

§.  21. 

In  causas  hujus  morbi  indagantes  in  statu  uteri 

non  praegnante  sub  forma  Menorrhagiae  hunc  oc. 
currere  observamus,  dum  scilicet  fluxus  menstruus 
abnormis  evadit  vel  l)  praemature  apparens  vel 
2)  modum  excedens  ,  vel  3)  justa  periodo  saepius 
recurrens  vel  4)  post  catameniorum  cessationem 
adhucdum  se  ostendens. 

Dispositae  sunt  ad  Metrorrhagiam  parentum 
viribus  exhaustorum  proles,  praecipue  quarum 
mater  Metrorrhagiae  aut  fluori  albo  subjecta  fuit» 
Praecipue  dispositae  sunt  femellae  delicatulae , 
atque  plethoricae. 

In  enumerandis  nunc  causis  occasionalibus  or¬ 
dinem  maxime  systematicum  Celeberrimi  Profes  • 
soris  Bischojf  retinendo ,  imo  praecepta  ejus  peni¬ 
tus  in  rem  nostram  convertendo,  primo  etiam 
causas  distinquimus  excitantes  localiter  et  generali¬ 
ter  agentes.  Ad  causas  locales  pertinent: 

I.  Causae  idiopathicae ,  uti  violentiae  externae, 
irritationes  locales  per  vaporem,  injectiones, 
corpora  peregrina ,  protapsus,  dilatationes  va¬ 
ricosae,  hydatides ,  polypi,  molae,  scirrhus  et 
carcinoma  uteri : 

II,  Causae  sympathicae  uti  tussis  vehemens, 
sternutatio  fortis;  clysmata  et  pediluvia  irritan¬ 
tia,  vermes  intestinales,  retentiones  sanquinis 
fluxus  alius  generis,  exanthemata  retrogressa. 

Ad  causas  in  universum  organismum  influen¬ 
tes  referuntur: 

a)  Aer  impurus,  frigus  humidum; 

b)  abusus  ciborum  aromata  conditorum  uti  et 
potulentorum  spirituosorum  ;  medicamenta  for¬ 
titer  stimulantia  praecipue  cinamomum  nec 
non  Emmenagoga  omnia  atque  Drastica  ; 

c)  vehementes  corporis  motus ,  cursus  choreae , 
cursu  vectio  per  itinera  lapidosa;  elevatio 
onerum  graviorum  venus  immoderata  atque 
masturbatio  foeda; 

d )  fortiores  onimi  adfectus  praecipue  ira,  terror, 
tristitia,  moeror. 

Symptomatice  apparet  Metrorrhagia  in  febre 
intermittente,  Scorbuto,  Diarrhoea,  Disenteria, 
fluore  albo  nec  non  in  abortu. 

Omnes  hi  influxus  in  omni  tempore  Metror¬ 
rhagiam  producere  valent. 

Praeter  hos  autem  influxus  dantur  adhuc  alri 
magis  speciales ,  qui  sub  Graviditate ,  atque  sub 
parta ,  nec  non  post  partum  sanquinis  fugam  mor^ 
bosam  promovent  atque  sustinent. 

§.  22. 

Tempore  graviditatis  exoritur  Metrorrhagia 
ut  sequela  fluxus  menstrui  adhuc  superstitis  ,  quae 
sanitate  secus  non  turbata,  certisque  periodis,  nec 
non  clauso  uteri  orificio  dignoscitur;  vel  praeposte¬ 
ra  avulsione  ovi  aut  placentae  ,  quae  sedem  suam 
aut  normae  convenienter  in  fundo  uteri,  aut  vero 
supra  uteri  onifieium  habere  potest. 

In  primis  quinque  gravidatis  mensibus  sanquis 
ad  orificium  uteri  effusus  irritando  agit  et  contrac 
tiones  doloresque  quasi  ad  partum  praeparantes 
excitat,  abortumque  post  se  trahit;  aperto  jam 
uteri  orificio  profluvium  cruentum  in  lucem  prodit, 
si  vero  orificium  uteri  adjacentibus  ovi  membranis 
clausum  fuerit,  sanquis  post  eliminationem  ovi  rivo 
effluit  manifesto. 

Nonnunquam  profluvium  hoc  exiquum  est. 

dum  scilicet  avulsa  tantum  membranae  deciduae 
plaga  sine  placentae  ipsius  avulsione  sanquinem 
plorare  videtur.  Haec  Metrorrhagiae  species  saepe 
sine  artis  auxilio  cessat ,  nec  abortum  post  se  trahit. 

Majoris  vero  momenti  Metrorrhagia  gravida¬ 
rum  est  illa,  quae  ex  praevia  placenta  originem 
trahit.  Hac  etenim  ad  cervicem,  vel.  ad  ipsum  os 
uteri  haerente,  quamprimum  segmentum  hujus 
visceris  inferius,  sub  medio  fere  octavi  mensis,  vel 
paulo  tardius,  distendi  magis  ac  cedere  inceperit, 
separatio  hujus  partis  ac  avulsio  ab  utero  contingit. 

§•  23' 

Quas  regno  vegetabili  natura  proles  innumeras 
in  floribus  promittit:  has  magna  ex  parte  ea  ipsa 
citius,  ac  antequam  maturuerint,  provide  avellit; 
nec  planta  tot  fructibus  gerendis  inepta,  tam  co¬ 
piosos  per  abortus  adficitur.  Gravius  animalia 
praematuras  has  foetuum  jacturas  ferunt,  ac  sicut 
nullum  inter  illa  ,  quod  tantos  ac  foemina  huma¬ 
na  abortus  patiatur,  existit:  ita  nulli  tam  grave 
ex  istis  quam  illi,  imminet  periculum.  Abortui 
plerumque  dolores  quasi  ad  partum  praeparantes, 
horripilationesque  cum  caloribus  alternantes  prae¬ 
cedere  solent.  Sub  finem  mensis  secundi  vel  cur¬ 
rente  mense  tertio  facillime  gravidae  abortum  pa¬ 
tiuntur ;  si  vero  foetu  non  quidem  perfecto,  sed 
ad  vitam,  matris  extra  sinum  protrahendam  non 
prorsus  inepto,  sanquis  cum  impetu  prosilit  par¬ 
tus  excluditur  praematurus, 

§■  24- 

Sub  ipso  partus  acta  Metrorrhagia  exoritur 
praepostera  placentae  avulsione  totali  vel  partiali  , 


rarius  dilaceratione  funiculi  umbilicalis,  vel  ipso 
utero  sauciato, 

§.  25. 

Post  partum  vehementes  plerumque  esse  so¬ 
lent  Metrorrhagiae ,  magnasque  vitae  struunt  insi¬ 
dias.  Exoriuntur  hae: 

1)  Ab  impedita  uteri  contractione  per  corpora 
peregrina  in  utero  remanentia ,  uti  per  placen¬ 
tam  vel  aliquas  saltem  ejusdem  particulas,  mo¬ 
las,  ovi  membranas  divulsas  et  remanentes  foe¬ 
tus  partes, 

2)  Ab  uteri  ipsius  atonia  et  paralysi  quae  enor¬ 
mi  ejusdem  dilatatione,  partu  difficili  praecipue 
ope  instrumentorum  aut  praegressa  versior.e  per¬ 
acto  ,  praematura  secundinarum  solutione,  et 
habitu  corporis  laxo  originem  suam  debet. 

3)  Ab  adfectionibus  spasticis, 

4)  A  variis  infiuxibus  nimiopere  irritantibus,  qui 
largum  admodum  sanquinis  adfluxum  in  utero 
post  se  trahunt,  huc  pertinent  calor  intensus, 
stragula  et  tegmenta  valde  calida  ,  medicamen¬ 
ta  stimulantia,  cibi  aromatici,  potulenta  spiri- 
tuosa,  vehementiores  animi  motus, 

5)  Ab  inversione  uteri. 

§.  26- 

Consueti  Metrorrhagiae  exitus  sunt: 

l)  In  sanitatem ,  dum  profluvium  cruentum  sen¬ 
sim  ,  sine  remanentibus  corporibus  peregrinis 
cessat. 

o)  In  morbos  posthumos ,  praecipue  in  chloro- 
sim,  hydropem,  atrophiam,  fluorem  album  chro- 

nicum  ,  polypos ,  febrim  hecticam  ,  scirrhum 
uteri  et  crudele  carcinoma.  / 

3)  In  mortem  per  nimiam  sanquinis  depletionem, 
|  vel  insidiosa  haemorrhagia  occulta. 

I11  efficientes  causas  Metrorrhagiae  a  locali 
aiteii  adfectione  exortae  indagantes,  huc  referi- 
mus : 

1)  Diaeresm  post  violentas  praecipue  vasorum 
uteri  sauciationes. 

2)  Rheocin ,  post  validiores  corporis  viriumque 
intentiones,  graviorum  onerum  elevationem, 
saltum,  sternutationem,  tussim,  partus  difficiles 
et  per  mechanica  circulationis  sanquinis  in  utero 
impedimenta ,  uti  per  tumores  vicinos,  indura¬ 
ti0  nes  ,  foeces  in  intestino  recto  collectas  ibi- 
que  remorantes. 

3)  IDiahrosui ,  ubi  in  utero  partibusque  ei  vicinis 
ulcera,  polypi,  steatomata,  scirrhus  et  carci¬ 
noma  nidum  suum  invenerunt. 

'  §*  28» 

Respectu  prognoseos  animadvertendum  est 
omnem  Metrorrhagiam  morbum  esse  sat  severum 
nec  periculi  expertem,  exceptis  tamen  Metrorrha- 
giis  criticis  saepe  maxime  salutaribus.  Tanta  enim 
jam  in  genere  purpurei  humoris  ex  ingestis,  in 
animalem  jam  protinus  naturam  conversi  ,  prae 
aliis  nobilitas,  ut  magnae  ex  notabili  et  repentina 
ejusdem  jactura  hominem  aerumnae  exspectant. 

Maximi  certe  momenti  raroque  sanabiles  sunt 
Metrorrhagiae  e  vitiis  organicis  enatae,  quamvis 

nonidlae  foeminarum  praesente  tali  Metrorliagiae 
insultu  frequentiori  canam  attingant  senectutem. 

Foeminae  fluxum  m  en  struuxn  cum  impetu 
prosilientem  habentes  ,  tempore  insequenti  non 
raro  Metrorrhagiis  chronicis  subjectae  et  ad  con- 
ceptionem  ineptae  sunt» 

Vetulae  vehementiori  fluxu  menstruo  nimio¬ 
pere  debilitantur,  quamvis  exempla  non  desint, 
quod  in  ipsa  senectute  catamenia  sine  sanitatis  labe 
per  plures  perduverint  annos. 

In  graviditate  Metrorrhagia  quaevis,  excepto 
superstite  adhuc  fluxu  menstruo,  malum  habet 
omen.  - — •  Abortus  eo  plus  habet  periculi ,  quo  ma¬ 
turior  foetus;  quo  citius  ovum  ex  utero  effugit, 
eo  levior  insequitur  haemorrhagia.  Ubi  placenta 
orificio  uteri  perfecte  incumbit  in  magno  aegra 
versatur  periculo,  nec  aliter  nisi  artis  auxilio, 
partu  celeriter  promoto  ex  orci  faucibus  eripitur. 

Sub  partu  periculi  plena  est  Metrorrhagia, 
si  placenta  praemature  ab  utero  avellitur,  vel 
centro  suo  orificio  uteri  incumbit ;  post  partum 
quo  citius  profluvium  cruentum  exoritur  eo  ma¬ 
jus  est  periculum. 

Lethalis  semper  est  Metrorrhagia,  quae  ex 
dilaceratione  uteri  originem  ducit. 

Metrorrhagia  post  partum  insequens  et  cor¬ 
poribus  peregrinis  originem  debens  eo  periculosior, 
quo  difficilius  corpora  haec  amoveri  possunt.  In 
caeteris  post  partum  Metrorrhagiis,  duce  expe¬ 
rientia,  quamvis  maximo  cum  impetu  sanquis  pro¬ 
siliat,*  perfectam  tamen  sanitatis  restitutionem  ut- 
plurimum  exspectare  fas  est. 

Quo  brevioribus  haemorrhagia  intervallis  ex 
ero  revertitur,  eo  pe  or  est. 

Quae  vero  vix  unquam  intermittit,  ea  in  Ion- 
m  jam  tempus  protracta,  inter  morbos  concla- 
t o  s  n  u  mera  n d a  e  st. 


Caput  III. 

i\ letrorrh a^i  ac  curatio. 


b* 


In  genere  in  tractandis  haemorrhagia  atten- 
-udum  es'  3  utrum  haemorrhagia  aliqua  indolis 
rae  s  t,  vel  non;  Mecorrhag  ae  enim  activae 
iticae,  cum  statu  virium  vitalium  sufficiente , 
oderam  q  uar,*  vate  et  cum  levamine  aegrae  i  n  ce- 
-nus  repentina  suppress  o,  sequelius  perniciosis- 
mas  haberet. 

fncica -tjor.es  n  c  ranca  Metrorrhagia  sunt: 

)  Casas  a  mo  vere ,  q  u  o  facto ; 
d)  Metrorrhagiam  secundum  indolem  suam  acti¬ 
vam  s  .t  passivam  tractare; 

3)  vehemens  sane  u  in.  s  profluvium  coercere: 

Reconvalescenbam  pate  dirigere  atque  pro¬ 
movere. 

Ante  omnia,  quoad  regimen  vitaeque  crci- 
em  aegrae  metrorrhagia  laborantis  sequentia  no- 
*nda  veniunt: 

a)  Situs  aegrae  in  lecto  stramineo  aut  setaceo 
(auf  iDlatrc^en,  tal  s  sit,  ut  cap  it  depressum, 
pelvis  autem  elevata  jaceat.  Stragula  calida 
arcenda  s  nt.  Q  des  corporis  et  animi  tran- 

qu illitas  observari  debent.  Aegra  dorso  incum¬ 
bens  pedes  sibi  invicem  approxi  matos  habeat, 

b)  Aer  in  cubili  illo,  in  quo  aegra  decumbit, 
sit  purus,  et  temperiem  habeat  frigidiusculam. 
Aer  humidus  atque  impurus,  qualem  in  cu¬ 
bilibus  paturientium  saepe  invenimus,  uti  et  at- 
mosphaera  calida  et  aestuans  laxitatem  corpori  in¬ 
ducit,  hinc  Metrorrhagiam  promovet  atque  solli¬ 
citat. 

c)  Quidquid  aegrae  animum  sensusque  externos 
validius  afficere  possit,  diligenter  arceri  amo* 
verique  debet.  Quod  praecipue  in  aegris  de¬ 
bilioribus  irritabilioribus  magnam  meretur  at¬ 
tentionem.  Inoportunae  aegram  visitationes 
concedendae  non  sunt,  nullus  in  cubili  sit 
strepitus,  lux  vero  moderata;  omnia  denique 
animi  pathemata  sanquine  viperino  magis  fu¬ 
gienda. 

d)  Quoad  alvi  depositionem  notari  debet,  quod 
omnes  corporis  motus  morbum  augere  vale¬ 
ant;  hic  vasa  suppositoria  attente  sunt  adhi¬ 
benda,  ubi  vero  alvus  aegrae  obstipa  est, 
clysteris  adplicatio  non  adeo  commoda  erit , 
quam  eccoproticornrn  usus. 

e)  Respectu  somni  Metrorrhagiae  character  regu¬ 
lam  nobis  praescribit.  Ubi  erethismus  adest 
somnus  permitti  debet  placidus,  ne  tamen  sub 
ipso  somno  statum  Metrorrhagiae  saepius  in¬ 
vestigare  medicus  negligat.  Investigatio  crebra 
Metrorrhagia  e  paralysi  orta  magis  adhuc  ne¬ 
cessaria  est,  hic  tamen,  donec  sanquis  prosi¬ 
lit,  somnus  arcendus  est, 

§.  30. 

Secundum  diversas  Metrorrhagiae  causas  di¬ 
versa  etiam  hujus  curatio  adhiberi  debet.  Amotio 
tamen  causae  tam  in  statu  non  praegnante  quam 
gravido  summus  semper  indicationis  cardo  mane¬ 
bit.  Hinc  polypi  ope  ligaturae  evellantur,  sanquis 
in  grumos  coactus,  et  remanentes  placentae  par¬ 
ticulae  legibus  artis  obstetriciae  conformiter  amo¬ 
veantur,  prolapsus  reponantur  etc.  etc. 

S  31- 

Postquam  indicationi  directae  satisfactum  fue- 
Tit,  virium  vitalium  respectu  habito,  cjua  activa 
vel  passiva  tractetur  Metrorrhagia. 

Metrorrhagiae  activae  in  statu  non  gravido 
apparatum  antiphlogisticum  variis  rerum  conditio¬ 
nibus  conformem  postulant. 

In  subjectis  plethoricis,  dum  pulsus  tangitur 
magnus  atque  durus,  statusque  adest  febrilis  in¬ 
flammatorius,  et  in  abdomine  sub  attactu  dolores 
excitantur,  etiam  venam  secare  juvabit,  quamvis 
lin  hocce  haemorrhagiae  genere  phlebotomia  haud 
frequenter  locum  habet. 

Inter  caetera  remedia  hic  praecipue  Emulsio- 
nes,  Nitrum ,  Cremor  tartari  Tamarindi ,  Aci¬ 
dum  tartaricum  Limonada  indicationi  respondent. 

Menstruatio  praematura  plerumque  cum  ere- 

thismo  incedit,  hinc  usus  acidorum  mineralium, 

uti  Acidi  suljurici  diluti ,  ILlixirii  acidi  Jialleri 

medici  satisfacient  exspectationi.  Si  vero  adfectiones 

simul  adfuerint  spasticae,  tunc  Ipecacuanha ,  pul - 

% 

vis  Doveri  dum  pulsus  nimis  frequens  tangitur  prae¬ 
cipue  D igitalis  bono  cum  effectu  in  usum  trahuntur. 

Fluxus  menstruus  magno  cum  impetu  appa¬ 
rens  similem  expostulat  therapiam,  quietem  praeci¬ 
pue  et  abstinentiam  a  venere  aegra  observare  debet. 

Tempore  illo ,  quo  menstrua  secretio  ob  aeta¬ 
tis  rationem  exulare  deberet,  Metrorrhagia  in  sub¬ 
jectis  robustis  saepe  symptomata  plethorici  status, 
pulsum  durum,  genitalium  irritationem,  adfectio- 
nesque  haemorrhoidales  ostendit.  Sub  tali  rerum 
conditione  venae  sectio  summum  efficit  remedium, 
cui  Nitrum ,  Cremor  tartari ,  et  potulenta  acidu¬ 
la  jungi  debent.  Si  autem  plethora  localis  magis 
est ,  tunc  hirudines  in  regione  genitalium  pluribus 
vicibus  applicari  debent. 

In  subjectis  magis  irritabilibus  atque  deli- 
catulis  Acida  mineralia  remedia  refrigerantia,  lo¬ 
cales  sanquinis  depletiones,  serius  autem  transitus 
ad  jVLelissam ,  Liquorem  cornu  Cervi  succinatum> 
et  Castoreum  voto  medici  respondebunt, 

§.  32 

Metrorrhagia  in  statu  gravido,  quae  ut  su- 
perstes  adhuc  fluxus  menstruus  apparet,  quietem 
et  methodum  observatoriam  expostulat. 

In  mensibus  illis ,  in  quibus  abortus  continge¬ 
re  solet,  proclivitas  ad  abortum  e  magna  syste¬ 
matis  vasorum  irritabilitate  praecipue  in  utero  con¬ 
spicua  enascitur,  haemorrhagiis  minoribus  cum  do- 
lorifica  uteri  contractione,  facie  ruboro  perfusa, 
pulsu  frequenti  praecipue  in  foeminis  illis,  quae 
largum  habere  solebant  fluxum  menstruum ,  cog¬ 
noscitur,  In  casu  tali  per  fluxum  menstruum  plir 
sanquinis  excernebatur,  quam  ad  evolutionem  fo«- 
tus  requiritur. 

Hinc  in  tali  rerum  statu  parvae  et  iteratae  ve¬ 
nae  sectiones  ,  nec  non  remedia  refrigeranti  unice 
auxilium  praestant,  neque  opinio,  quod  venam 
secare  hic  noxium  sit,  in  experientia  fundata  est. 

Solummodo  ubi  exquisitus  adest  erethismus  , 
justa  causarum  excitantium  ratione  habita  et  in  sub¬ 
jectis  irritabilibus ,  et  non  plethoricis  Acida  mine¬ 
ralia  et  Ipecacuanha  adhiberi  possunt.  Praesenti¬ 
bus  spasmis  Pulvis  Doveri  et  Opium  accelerata 
sanquinis  circulatione  Digitalis  et  Aqua  Lauro - 
cerasi  primos  tenebunt  cancellos. 

Qua  remedium  specificum  laudatur  etiam 
Pulvis  Carbonum  tiliae.  Praesentibus  doloribus 
in  vertebris  sacralibus  hirudinum  applicatio,  postea 
Emplastrum  aliquod  aromaticum  regioni  lumbali 
adpositum  felici  non  raro  coronabantur  successu. 

In  serioribus  graviditatis  mensibus  ,  dum  avul¬ 
sio  placentae  facta  est,  quies,  situs  horizontalis, 
Acida  mineralia,  epithemata  frigida  abdomini 
imposita,  et  abturatorum  (Tampon)  adplicatio  re¬ 
quiruntur.  Ubi  placenta  orihcio  uteri  inseritur  par¬ 
tus  citatus  et  artificialis  juxta  leges  obstetricias  pro¬ 
movendus  est. 

§.  33. 

Sub  ipso  partus  opere  placenta  praemature 
avulsa ,  vel  dilaceratus  funiculus  umbilicalis  partus 
accelerationem  exposcunt;  ubi  partus  lente  per¬ 
agitur  seu  ob  uteri  atoniam  foetus  segniter  exclu¬ 
ditur  Metrorrhagia  ut  passiva  tractari  debet. 

Metrorrhagiae  post  partum  ante  omnia  causae 
excitantis  amotionem  requirunt,  adeausas  illas  perti¬ 
nent:  secundinae,  irritamenta  gastrica ,  spasmi  ete 

Ne  vero  medicus  modica  iiic  haemorrhagia  il- 
lico  perterrefiat,  quia  in  subjectis  robustis  talis  hae¬ 
morrhagia  salutaris  saepe  esse  solet,  neque  tamen 
negligat  notabiliorem  talem  Metrorrhagiam  cum 
justa  celeritate  et  severe  satis  tractare.  Saepe  ato¬ 
ma  uteri ,  et  exinde  Metrorrhagia  passiva  adest , 
ubi  blanda  et  continuata  abdominis  frictio,  nec  non 
remedia  externa  inferius  recensenda  multum  prae¬ 
stare  valent.  Inter  remedia  interna  eminent:  Ipe- 
cacuanha ,  Alumen ,  Tlixirium  acidum  Halleri  , 
ubi  periculum  majus  imminet  praeprimis  Tinctura 
Cinamomi  (duae  aut  quatuor  drachmae  ad  quatuor 
aquae  uncias)  atque  Opium. 

%  34. 

In  statu  virium  penitus  exhaustarum ,  qui  in 
Metrorrhagiis  vehementioribus  non  raro  obvenire 
solet,  seque  facie  pallida,  adspectu  mortis  imagi¬ 
nem  referente,  oculis  vitreis,  loquela  exstincta, 
animi  deliquiis,  et  pulsu  admodum  debili  manife¬ 
stat,  a  methodo  valide  excitante  solumodo  salus 
exspectanda  est#  Huc  pertinent  ad  scopum  hunc 
attingendum.  Tinctura  Cinamomi ,  Aether  sui  fu- 
ricus ,  Aether  aceticus ,  Liquor  anodynus  mine¬ 
ralis  Hoffmanni,  Tinum  generosum  ,  Cortex  pe- 
ruvianus ,  Oleum  Cinamomii . 

Eg.  Olei  Cinamomi  guttas  sex  solve  in 
Aetheris  sulfurici  drachma  una . 

D.  Si  Capiat  aegra  omni  horae  quadrante  gut¬ 
tas  sex. 

;  -  '  §•  35. 

Remedia  externe  adhibenda  in  morbo  a  nobis 
pertractato  maximi  sunt  momenti*  Horum  etiam 

remediorum  adplicatio  a  diversis  iterum  Metror¬ 
rhagiae  causis  dependet,  nec  non  a  diversis  rerum 
conditionibus,  in  quibus  auxilium  manuale  atque 
instrumentale  totum  saepe  hunc  morbum  in  ger¬ 
mine  suo  exstinquere  valet, 

§.  36. 

Ubi  magnus  impetus,  magptaque  ade^t  Me¬ 
trorrhagiae  vehementia  epithemata  frigida  regioni 
genitalium  inposita  summam  sibi  promeruerunt 
laudem ,  magna  tamen  in  eorum  adplicatione  re¬ 
quiritur  medici  circum  spectio  ,  refrigeratione  enim 
et  lochiorum  suppressione  malas  facile  inducere 
possunt  sequelas.  In  genere  tunc  tantum  frigoris 
adplicatio  indicata  est,  ubi  systematis  sanquinei 
turbae  jam  sedatae  sunt,  et  sanquinis  profluvium 
ex  ostiis  vasorum  minimorum  propter  eorum  ato* 
niam  dilatatis  originem  suum  debent.  Haec  autem 
in  vasis  minimis  contractionis  impotentia  in  Me¬ 
trorrhagia  saepius  quam  in  omni  alia  haemorrha¬ 
gia  obvenire  solet,  hinc  in  vitae  periculo  ab  epi¬ 
thematibus  frigidis  abstinere  non  possumus.  Si 
vero  haec  non  sufficerent  injectiones  aquae  frigi- 
gidae  cum  solutione  Aluminis  vel  cum  aceto,  dein 
obturatores  (Tampon)  tali  liquore  impraegnati,  et 
in  uterum  inducti,  ultimo  vero,  si  omnis  eluditur 
ars,  et  paralysis  summa  contractionem  uteri  impe¬ 
dit,  manus  aqua  et  aceto  madens  in  uterum  in¬ 
ferri  debet,  ut  ultimo  hoc  remedio  uterus  fors  ad¬ 
huc  ad  contractionem  sollicitetur. 

Externe  alexipharmaca,  Fomenta  aromatica, 
frictiones  spirituosae,  cum  Aethere ,  Spiritu  aro¬ 
matico 9  Spiritu  sapo  nato ,  Spiritu  vini  campho - 

rato  remediorum  interne  adhibitorum  usui  diligen¬ 
ter  addi  debent. 

Pro  cura  Metrorrhagiam  feliciter'  exantlatam 
insequente.  nec  non  in  Metrorrhagiis  chronicis, 
serum  laciis  aluminatum ,  Klixirium  vitrioli  JVLyn* 
sichti ,  et  cortex  peruvianus  voto  satisfaciunt.  Fon¬ 
tes  Egrani,  Francisci,  Spaani  et  Pjrmontani  mag¬ 
nam  etiam  promeruerunt  laudem. 

Qua  remedia  empirica  contra  Metrorrhagiam 
celebrata  sunt: 

l)  Fructus  aurantiorum  immaturi  secundum  JP% 
Frank ,  quorum  tres  vel  quatuor  nucis  magnitu¬ 
dinem  habentes  conscinduntur,  et  cum  dimidia 
aquae  libra  incoquuntur.  Actio  hujus  decocti  ex¬ 
stincto  in  eo  ferro  candenti  adjuvari  dicitur. 
Etiam  Flavedinem  Corticum  Aurantiorums^e^z 
prospero  cum  eventu  medicorum  nonnulli  adhi¬ 
buerunt. 

%)  Liquor  stipticus  Doctoris  Loof  (ex  lapide  hae- 
matite  et  sale  amoniaco  ope  sublimationis  pa¬ 
ratus)  cujus  sex  vel  octo  guttae  cum  sex  aquae 
unciis  mixtae  omni  hora  cochleari  uno  adhiberi 
solet.  Etiam  oleum  martis  laudatur. 

5)  Extremitatum  ope  fasciarum  constrictio. 

Exantlata  feliciter  Metrorrhagia  nedum  me¬ 
dici  consilium  spernetur.  Arte  adhuc  dirigi  debet 
vitae  ordo  ne  Metrorrhagia  recidiva  hostilem  suam 
invasionem  majori  cum  impetu,  majori  que  cum 
periculo  faciat. 

Theses  defendendae. 


1.  iVlcdicina  et  scientiae  et  artis  nomen  in  sensu 
subtillissimo  meretur. 

2.  Motus  muscularis  theoriam  nemo  hucusque  rite 
exposuit. 

3  Dantur  Morbi  haeredi tarii. 

4.  Trepanatio  in  casu  dubio ,  tunc  instituenda,  dum 
consecutiva  irritationis  vel  pressionis  adsunt  cerebri  sym¬ 
ptomata. 

5.  Saepe  remedium  potens  ipse  medicus. 

6.  Aer  atmosphaericus  non  est  conubium  ehem  i  cum 
sed  mixtum  mechanicum. 

7.  Erysipelas  spurium  Rustii  non  datur. 

8.  Erysipelas  verum  non  inflammatio,  sed  potius  ex- 
mthema  est. 

9.  Certa  conceptionis  signa  non  datur. 

10.  Syphilitidis  in  oculo  imago  non  cognosci  non 

potest.  . 

11.  Methodus  antisyphilitica  Dzondii  nec  nova,  nec 
:erta,  nec  in  omni  individuo  indicata  est. 

12.  Per  unionem  diversorum  pharmacorum  novum 
listinctae  qualitatis  exoritur  remedium. 

13.  JNulla  datur  docimasia  pulmonum  omnibus  nu¬ 
meris  absoluta. 

14.  Ad  cognoscendos  et  curandos  feliciter  morbos 
praesertim  acutos,  consideratio  constitutionis  atmosphae- 
~ae  epidemicae  summi  momenti. 

